
Ministru kabineta rīkojums Nr. 178
Rīgā 2024. gada 12. martā (prot. Nr. 11 2. §)
Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 09.00.00 "Valsts nozīmes reformas īstenošanai"
· 1. Atbilstoši likuma "Par valsts budžetu 2024. gadam un budžeta ietvaru 2024., 2025. un 2026. gadam" 63. pantam atbalstīt apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums'' programmas 09.00.00 "Valsts nozīmes reformas īstenošanai" 320 559  euro apmērā uz resora "Ministru kabinets" budžeta programmu 01.00.00 "Ministru kabineta darbības nodrošināšana, valsts pārvaldes politika", lai nodrošinātu Analītiskā dienesta izveidi.
· 2. Valsts kancelejai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par pamatbudžeta apropriācijas pārdali atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.
· 4. Valsts kancelejai iesniegt Finanšu ministrijā priekšlikumus par resora "Ministru kabinets" budžeta bāzes izdevumu precizēšanu un palielināšanu 2025.–2027. gadam budžeta programmā 01.00.00 "Ministru kabineta darbības nodrošināšana, valsts pārvaldes politika" 399 261 euro apmērā katru gadu, attiecīgi samazinot finansējumu budžeta resora "74. Gadskārtējā valsts budžeta izpildes procesā pārdalāmais finansējums" programmā 09.00.00 "Valsts nozīmes reformas īstenošanai".

